Kyzylagadžo rezervatas

Kyzylagadžo valstybinis gamtinis rezervatas (azer. Qızılağac dövlət təbiət qoruğu) – saugoma gamtos teritorija pietryčių Azerbaidžane, Kaspijos jūros pakrantėje. Apima Kyzylagadžo įlanką ir dalį Lenkoranės žemumos. Įsteigtas 1929 m., siekiant išsaugoti jūrinius ir pakrančių gamtinius kompleksus. Nuo 2001 m. pateka į Ramsaro konvencijos saugomų šlapynių sąrašą. Rezervate saugomos svarbios paukščių žiemavietės (įvairios antys ir žąsys, laukiai, flamingai, frankolinai, mažieji einiai ir kt.). Iš viso rezervate užfiksuotos 248 paukščių rūšys, čia sutinkama daugelis į Azerbaidžano raudonąją knygą įtrauktų paukščių. Taip pat stebėtos 54 žuvų rūšys. Šaltiniai